
Apstiprināts ar
                                                                               			ZPR iepirkumu komisijas
                                                                                     			22.05.2026. lēmumu,
                                                                                   			protokols Nr. 2026/6/1

ar grozījumiem, 
kas apstiprināti ar
ZPR iepirkumu komisijas 
03.06.2026.lēmumu,
protokols Nr.2026/6/2


IEPIRKUMA NOLIKUMS

	
	Pasūtītājs: 
Zemgales plānošanas reģions
(saīsināti – ZPR)
	Pasūtītāja adrese:
Katoļu iela 2b, Jelgava, LV-3001
	

	
	
	Pasūtītāja Reģ. Nr.
	9
	0
	0
	0
	2
	1
	8
	2
	5
	2
	9
	

	Iepirkums tiek organizēts saskaņā ar Latvijas Republikas 15.12.2016. Publisko iepirkumu likuma (turpmāk arī - PIL), kas stājies spēkā 01.03.2017., 10. panta pirmās daļas noteikumiem


	[bookmark: _heading=h.gjdgxs]Pieredzes apmaiņas vizīšu saturiskā organizēšana, tehniskais nodrošinājums un vadīšana Nīderlandē un Zviedrijā

	Iepirkuma identifikācijas numurs (ID Nr.)               ZPR2026/6

	[bookmark: _heading=h.30j0zll]Iepirkuma CPV kods:     CPV kods: 79952000-2  (pasākumu organizēšanas pakalpojumi)  
PIL 2. pielikuma iepirkums 




1.nodaļa. IEPIKUMA PRIEKŠMETS, PRETENDENTI
UN CITI VISPĀRĪGI NOTEIKUMI

1.1. [bookmark: _heading=h.1fob9te][bookmark: _heading=h.3znysh7]Iepirkums ar ID Nr. ZPR2026/6 “Pieredzes apmaiņas vizīšu saturiskā organizēšana, tehniskais nodrošinājums un vadīšana Nīderlandē un Zviedrijā” (turpmāk tekstā un nolikuma pielikumos arī – Iepirkums), tiek veikts atbilstoši šī nolikuma (turpmāk tekstā un nolikuma pielikumos - Nolikums) noteikumiem. 

1.2. Iepirkuma mērķis un priekšmets: Mācību programmas par aprites ekonomiku un uzņēmējdarbības sekmēšanu pašvaldībās klimata mērķu sasniegšanai Zemgales plānošanas reģionā ietvaros jāveic sekojošas aktivitātes: Zemgales plānošanas reģiona un tajā ietilpstošo pašvaldību speciālistu kapacitātes stiprināšanai ir jāorganizē divi pasākumi 1)pieredzes apmaiņas vizītes saturiskā organizēšana, tehniskais nodrošinājums un vadīšana Nīderlandē 2)pieredzes apmaiņas vizītes saturiskā organizēšana, tehniskais nodrošinājums un vadīšana un Zviedrijā,  atbilstoši Nolikumam pievienotās Tehniskās specifikācijas (1.pielikums) prasībām. 

1.3. Pretendentu piedāvājuma izvēles kritērijs: saimnieciski izdevīgākais piedāvājums atbilstoši Nolikuma 5.nodaļas punktos noteiktajiem kritērijiem. 
     Maksimālā pieļaujamā iepirkuma summa ir 27500 EUR (divdesmit septiņi tūkstoši pieci simti euro) ieskaitot pievienotās vērtības nodokli (PVN).


1.4. Pasūtītāja kontaktpersonas:
1.4.1. jautājumos par Iepirkuma priekšmetu un prasībām pretendentam un tehnisko specifikāciju:  Valentīna Mengote – projekta eksperte/vadītāja (tel. +371 63028457, mab.tel. +37123994550, e-pasts: valentina.mengote@zpr.gov.lv  );
1.4.2. vispārējos jautājumos par iepirkuma procedūru: Normunds Naglis - jurists, iepirkumu komisijas loceklis (tel. 63027549, mob. +371 20371029; e-pasts: normunds.naglis@zpr.gov.lv   ).

1.5. Iepirkuma pretendents var būt jebkura Latvijas Republikā vai ārvalstīs reģistrēta persona vai šādu personu apvienība (t.sk., personālsabiedrība) jebkurā to kombinācijā, kas piedāvā Iepirkuma priekšmetam atbilstošus pakalpojumus un atbilst Nolikumā un PIL izvirzītajām prasībām. Iepirkuma pretendents slēdzamā Iepirkuma līguma izpildei var pieaicināt apakšuzņēmējus[footnoteRef:1].  [1:  Saskaņā ar PIL 1.panta 1.punktu un šī nolikuma izpratnē, apakšuzņēmējs ir pretendenta nolīgta persona vai savukārt tās nolīgta persona, kura sniedz pakalpojumus Iepirkuma līguma izpildei. Apakšuzņēmēja sniedzamo pakalpojumu kopējo vērtību nosaka, ņemot vērā apakšuzņēmēja un visu Iepirkuma ietvaros tā saistīto uzņēmumu sniedzamo pakalpojumu vērtību. Šā panta izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā (PIL 63.panta trešā daļa).
] 


1.6. Pretendents nevar piedalīties Iepirkumā, ja pretendents ir ārzonā[footnoteRef:2] reģistrēta juridiskā persona vai personu apvienība. Ja minētie apstākļi tiks konstatēti, pretendents tiek izslēgts no dalības Iepirkumā. [2:   Saskaņā ar PIL 1.panta 31 punktu,  ārzona — zemu nodokļu vai beznodokļu valsts vai teritorija Uzņēmumu ienākuma nodokļa likuma izpratnē, izņemot Eiropas Ekonomiskās zonas dalībvalstis vai to teritorijas, Pasaules Tirdzniecības organizācijas Nolīguma par valsts līgumiem dalībvalstis vai teritorijas un tādas valstis vai teritorijas, ar kurām Eiropas Savienība vai Latvija noslēgusi starptautiskos līgumus par tirgus atvēršanu publisko iepirkumu jomā. Iepirkumu uzraudzības birojs ir sagatavojis un savā vietnē www.iub.gov.lv publicējis to zemu nodokļu vai beznodokļu valstu vai teritoriju sarakstu, kuras nav uzskatāmas par ārzonu PIL 1.panta 3.1punkta izpratnē.
] 


1.7. Iepirkuma Nolikumam un tā pielikumiem tiek nodrošināta brīva un tieša pieeja Pasūtītāja Elektronisko iepirkumu sistēmas (turpmāk – EIS) profilā. 

1.8. Pasūtītājs savā EIS profilā nodrošina brīvu un tiešu elektronisku piekļuvi Iepirkuma dokumentiem un visiem papildus nepieciešamajiem dokumentiem, kā arī iespēju piegādātājiem iepazīties uz vietas ar Iepirkuma papildu dokumentiem, kam tehnisku iemeslu dēļ vai tajos iekļautās informācijas vai komerciālu interešu aizsardzības dēļ nav nodrošināma brīva un tieša elektroniska piekļuve, sākot ar attiecīgā Iepirkuma izsludināšanas brīdi. Ja piegādātājs pieprasa izsniegt Iepirkuma dokumentus drukātā veidā, Pasūtītājs tos izsniedz 3(triju) darbdienu laikā pēc tam, kad saņemts šo dokumentu pieprasījums, ievērojot nosacījumu, ka dokumentu pieprasījums iesniegts laikus pirms piedāvājumu iesniegšanas termiņa beigām. Par iepirkuma procedūras dokumentu izsniegšanu drukātā veidā Pasūtītājs var prasīt samaksu, kas nepārsniedz faktiskos dokumentu pavairošanas un nosūtīšanas izdevumus. 
Papildu informāciju pasūtītājs nosūta piegādātājam vai ieinteresētajai personai, kas uzdevis jautājumu, un vienlaikus ievieto šo informāciju savā EIS profilā, kur ir pieejami Iepirkuma  dokumenti, norādot arī uzdoto jautājumu.

1.9. Pasūtītājs ar Iepirkumu saistītās informācijas apmaiņu nodrošina saskaņā ar PIL 38.panta nosacījumiem.

1.10. Pretendentam ir pienākums sekot līdzi Pasūtītāja EIS profilā publicētajai informācijai. Pasūtītājs un tā Iepirkuma komisija (turpmāk – Komisija) nav atbildīgi par to, ja ieinteresētā persona līdz piedāvājumu iesniegšanas termiņa beigām nav iepazinusies ar informāciju, kurai ir nodrošināta brīva un tieša elektroniskā pieeja Pasūtītāja EIS profilā. 

1.11. Iepirkuma procedūras dokumentēšanu, dokumentu glabāšanu un izsniegšanu Pasūtītājs nodrošina, atbilstoši PIL 40.panta (1), (3),(4) un (5) daļas noteikumiem. 


2.nodaļa  PIEDĀVĀJUMU IESNIEGŠANA UN NOFORMĒŠANA

2.1.   Piedāvājumu iesniegšanas termiņš vai izmaiņas piedāvājumu iesniegšanas termiņā norādītas Iepirkumu uzraudzības biroja Publikāciju vadības sistēmā un Elektronisko iepirkumu sistēmas e-konkursu apakšsistēmā[footnoteRef:3]. [3:  Informāciju par to, kā ieinteresētais piegādātājs var reģistrēties par nolikuma saņēmēju un kā iesniegt piedāvājumus sk. https://www.eis.gov.lv/EIS/Publications/PublicationView.aspx?PublicationId=883
] 


2.2. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem Iepirkuma nolikuma prasībām. Pretendentu piedāvājumi, kas saņemti ārpus EIS e-konkursu apakšsistēmas, netiek atvērti un neatvērti tiek nosūtīti atpakaļ iesniedzējam.

2.3. Piedāvājumu, kas iesniegts pēc piedāvājumu iesniegšanas termiņa beigām, Komisija  neatver un neizskata.

2.4. Iepirkumā pretendents var iesniegt tikai 1 (vienu) piedāvājuma variantu. Pretendenti nav tiesīgi iesniegt divus vai vairākus piedāvājumu variantus.

2.5. Ja nepieciešams, Pretendents norāda tās piedāvājuma daļas, kuras satur komercnoslēpumu. 

2.6. Piedāvājums jāiesniedz elektroniski EIS e-konkursu apakšsistēmā, ievērojot ka elektroniski aizpildāmos dokumentus elektroniski var sagatavot ārpus EIS e-konkursu apakšsistēmas un augšupielādēt sistēmas attiecīgajās vietnēs aizpildītas doc vai PDF formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem).

2.7. Sagatavojot piedāvājumu, Pretendents ievēro, ka piedāvājumā iesniedzamie dokumenti jāaizpilda tikai elektroniski, atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā vai PDF formātā un jāpievieno tam paredzētajā EIS e-konkursu sistēmas sadaļā. 

2.8. Piedāvājums parakstāms ar drošu elektronisko parakstu, kas satur laika zīmogu vai arī ar EIS piedāvāto sistēmas parakstu. 
Piedāvājumu paraksta pretendents (fiziska persona) vai pretendenta likumiskais pārstāvis vai tā pilnvarota persona. Ja piedāvājumu paraksta pretendenta pilnvarota persona, papildus iesniedzama pilnvara vai cits dokuments vai to apliecinātas kopijas, kas apliecina piedāvājumu parakstījušās personas tiesības uzņemties saistības pretendenta vārdā.
Ja piedāvājumu iesniedz personālsabiedrība, piedāvājumu paraksta tas(tie) biedri(biedri), kuri tiesīgi pārstāvēt personālsabiedrību, atbilstoši personālsabiedrības līgumam vai to pārstāvis vai pilnvarotā persona.
Ja piedāvājumu iesniedz personu apvienība, kas nav personālsabiedrība, to paraksta visi personu apvienības dalībnieki vai to pārstāvji vai arī to pilnvarotā persona/pilnvarotās personas) atbilstoši personu apvienības kopīgi parakstītam dokumentam, kurš noformēts kā protokols, vienošanās, līgums, priekšlīgums vai cita dokumenta formā (dokumenta apliecināta kopija iesniedzama kopā piedāvājumu). 

2.9. Piedāvājuma dokumentiem jābūt latviešu valodā. Ārvalstu institūciju izdotie apliecinājumu dokumenti drīkst būt svešvalodā ar pievienotu tulkojumu latviešu valodā atbilstoši Ministru kabineta 2000.gada 22.augusta noteikumiem Nr.291 “Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild pretendents.

2.10. Pretendents ir tiesīgs visu piedāvājumā iesniegto dokumentu atvasinājumu un tulkojumu pareizību apliecināt ar vienu apliecinājumu. Ja Pasūtītājam radīsies šaubas par iesniegtās dokumenta kopijas autentiskumu, tas pieprasīs, lai pretendents uzrāda dokumenta oriģinālu.

2.11. Piedāvājumu un tajā ietvertos dokumentus vai dokumentu atvasinājumus pretendentam jānoformē saskaņā ar Latvijas Republikas Dokumentu juridiskā spēka likumu un LR Ministru kabineta (turpmāk – LR MK) 2018.gada 4.septembra noteikumiem Nr.558 „Dokumentu izstrādāšanas un noformēšanas kārtība”. Pretendentam jāievēro Elektronisko dokumentu likums un LR MK 2005.gada 28.jūnija noteikumi Nr.473 ”Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām”. Bez tam, noformējot dokumentus, jāievēro Nolikuma noteikumi.

2.12. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus.

2.13. Iesniegto piedāvājumu pretendents var atsaukt un grozīt tikai līdz piedāvājumu iesniegšanas termiņa beigām.

2.14. Pretendents sedz visus izdevumus, kas saistīti ar piedāvājuma sagatavošanu.

2.15. Pretendentu piedāvājumi tiek atvērti un skatīti tikai pēc piedāvājumu iesniegšanas termiņa beigām. Piedāvājumu atvēršanas sanāksme ieinteresētajām personām un pretendentiem netiek rīkota.


3. nodaļa PRETENDENTU IZSLĒGŠANAS NOSACĪJUMI

3.1. [bookmark: _heading=h.3dy6vkm]Pretendents tiks izslēgts no dalības Iepirkumā, ja
1) atbilstoši PIL 42.panta otrās daļas 2.apakšpunktam, dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā saskaņā ar likumu "Par nodokļiem un nodevām" vai valstī, kurā tas reģistrēts vai kurā atrodas tā pastāvīgā dzīvesvieta, saskaņā ar attiecīgās ārvalsts normatīvajiem aktiem ir neizpildītas saistības nodokļu (tai skaitā valsts sociālās apdrošināšanas) jomā /daļēja PIL 42.panta otrās daļas 2.apakšpunkta piemērošana/;
2) atbilstoši PIL 42.panta otrās daļas 4.apakšpunktam, ir pasludināts pretendenta maksātnespējas process, apturēta pretendenta saimnieciskā darbība, pretendents tiek likvidēts. 
ZPR iepirkumu komisija šī punkta pirmajā daļā noteikto izslēgšanas iemeslu pārbaudi veiks EIS (www.eis.gov.lv) e-izziņu apakšsistēmā.
3.2.  Komisija, atbilstoši Starptautisko un Latvijas Republikas nacionālo sankciju likuma 11.1 pantā noteiktajam, pārbaudīs vai pretendents, kuram piešķiramas Iepirkuma līguma slēgšanas tiesības, nav izslēdzams no dalības Iepirkumā. 
[bookmark: _heading=h.1t3h5sf]


4. PRASĪBAS PRETENDETU KVALIFIKĀCIJAI.
IESNIEDZAMIE KVALIFIKĀCIJAS DOKUMENTI UN/VAI CITA PĀRBAUDE


	Prasība kvalifikācijai
	Iesniedzamie dokumenti, to saturs un/vai 
pārbaudes nosacījumi

	4.1. Pretendenta pieteikums dalībai Iepirkumā. 


	4.1.1. Pretendents iesniedz Pieteikumu par piedalīšanos Iepirkumā, atbilstoši Nolikumam pievienotajam pieteikuma veidlapas paraugam (2.pielikums).  
	      Pretendents iesniedz pieteikumu dalībai iepirkumā (Nolikuma Pielikums Nr.2). Pieteikumā par sevi un apakšuzņēmēju (ja tāds tiek piesaistīts) tiek norādīta sekojoša minimālā informācija:
1) juridiskai personai – pilna firma (pilns nosaukums), reģistrācijas numurs, juridiskā adrese, kontaktadrese (ja ir), reģistrācijas valsts (ja reģistrēta ārvalstī); e-pasts (ja ir); likumiskais pārstāvis vai pilnvarotais pārstāvis (t.sk., prokūrists), kontaktpersona (ja ir); 
2) personālsabiedrībai – pilna firma (pilns nosaukums), reģistrācijas numurs, juridiskā adrese, kontaktadrese (ja ir), reģistrācijas valsts (ja reģistrēta ārvalstī); e-pasts (ja ir); informācija par katru personālsabiedrības dalībnieku, atbilstoši šī punkta (2) daļas 1) un 2) apakšpunktos noteiktajam; dalībnieks, kurš pārstāv personālsabiedrību; personālsabiedrības kontaktpersona (ja ir); 
3) personu apvienībai - norāde uz parakstīto personu apvienības līguma, vienošanās, protokola vai cita dokumenta datumu; informācija par katru personu apvienības dalībnieku, atbilstoši šī punkta (2) daļas 1), 2) un 3) apakšpunktos noteiktajam; dalībnieks (vai dalībnieki), kurš (kuri) pārstāvēs personu apvienību; personu apvienības kontaktpersona (kontaktpersonas).
(3) Pretendenta pieteikumā iekļaujami pretendenta apliecinājumi, kas norādīti pieteikuma formas paraugā (Pielikums Nr.2).

Pretendenta pieteikumam tiek pievienota (ja attiecināms) pretendenta pilnvarotā pārstāvja pilnvara (piezīme: Latvijas Republikas Uzņēmumu reģistrā reģistrētam prokūristam nav obligāti).
  
 Ja attiecībā uz Iepirkuma līguma izpildi nepieciešams ievērot komercnoslēpumu vai konfidenciālu (vai ierobežotas pieejamības) informāciju, pretendents to papildus norāda savā pieteikumā vai arī šādu norādi iesniedz atsevišķa dokumenta veidā.






	4.2. Atbilstība profesionālās        darbības veikšanai.
	

	4.2.1. Pretendents (arī pretendenta - personu apvienības dalībnieks), pretendenta piesaistītais apakšuzņēmējs ir reģistrēti atbilstoši attiecīgās valsts normatīvo aktu prasībām.


	    Latvijas Republikā reģistrēto pretendentu datus pārbaudīs Pasūtītāja iepirkumu komisija.

    Ārvalstī reģistrētam pretendentam - juridiskai personai vai personālsabiedrībai jāiesniedz reģistrācijas apliecības vai cita dokumenta attiecīgi apliecināta kopija, kas apliecina pretendenta reģistrāciju attiecīgajā ārvalstī.
    Ja ārvalstī nav paredzēta reģistrācijas apliecību izsniegšana, pretendents norāda dokumenta izdevēja vai reģistra uzturētāja tīmekļa vietni, kurā var pārliecināties par reģistrācijas faktu.

	4.3. Finanšu piedāvājums. 
Pretendenta saimnieciskais un finansiālais stāvoklis.

	4.3.1. Pretendents iesniedzis finanšu piedāvājumu, atbilstoši pievienotajai finanšu piedāvājuma formai (Nolikuma 3.pielikums) un citiem nosacījumiem.
	    Pretendents iesniedz savu finanšu piedāvājumu atbilstoši Nolikuma 3.pielikumam. 
    
    Finanšu piedāvājumā cena jānorāda euro līdz divām zīmēm aiz komata.
    
    Pakalpojuma cenā jāiekļauj pilnīgi visus ar pienācīgu un pilnīgu pasākuma organizēšanu saistītos izdevumus un izmaksas, t.sk. visas neuzskaitītas izmaksas (izņemot tās, ko atbilstoši Tehniskās specifikācijas 6.7.1.apakšpunkta noteikumiem, segts pats Pasūtītājs), kā arī visas nodevas un nodokļus, kā arī pievienotās vērtības nodokli (ja attiecināms). 
     
    Finanšu piedāvājums kopā nedrīkst pārsniegt Nolikuma 1.3.punkta otrajā daļā(rindkopā) minēto iepirkuma summu, t.i. 27500 EUR (divdesmit septiņi tūkstoši pieci simti euro) ieskaitot PVN.   


	4.3.2. Pretendentam ir jābūt pietiekamiem finanšu resursiem Iepirkuma līguma pienācīgai izpildei bez avansu maksājumiem pirms katra ārvalsts vizītes pasākuma organizēšanas.

	Pretendents apliecinās pieteikumā (2.pielikums).

	4.4. Atbilstība tehniskajām un profesionālajām spējām.


	4.4.1. Pretendents iepriekšējo 3 (trīs) gadu laikā (2023., 2024. un 2025. gadā) un līdz piedāvājuma iesniegšanas dienai ir sniedzis vismaz 2(divus) iepirkuma priekšmetam līdzīgus pakalpojumus, t.i., nodrošinājis pieredzes apmaiņas pasākumu - ārvalsts vizīšu organizēšanu, kas ietver darba kārtības (satura) izveidi un ekspertu
 piesaisti u.c. Pretendents ir saņēmis attiecīgo pasūtītāju pozitīvas atsauksmes par sniegto pakalpojumu. 

	    Lai apliecinātu atbilstību, pretendents iesniedz:
 1)iepriekšējās pieredzes aprakstu, kas noformēts atbilstoši Nolikuma 4.pielikuma “Pretendenta pieredzes apraksts” paraugam, norādot vismaz informāciju par iepriekšējo pasūtītāju, tai skaitā kontaktpersonas informāciju, pasākuma īsu aprakstu, norises laiku un ilgumu, pasākuma dalībnieku skaitu;  
    2) par katru pieredzes aprakstā norādīto pretendenta organizēto pasākumu – ārvalsts vizītes organizēšanu pretendents pievieno iepriekšējā pasūtītāja pozitīvu atsauksmi; ja atsauksmi iesniegt nav iespējams var iesniegt alternatīvu dokumentu (piemēram, pakalpojuma nodošanas-pieņemšanas aktu, kurā identificējama visa nepieciešamā informācija par pasākumu).
     
      Ja pretendents minētajā periodā līdzīgu pasākumu -ārvalsts vizītes organizēšanu rīkojis Zemgales plānošanas reģionam (ZPR), tad par ZPR sniegto pakalpojumu atsauksmi iesniegt nav nepieciešams.

	4.4.2. Pretendents Iepirkuma līguma izpildē piesaista katras ārvalsts vizītes Latvijas grupas/delegācijas vadītāju, kurš iepriekšējo 3 (trīs) gadu laikā (2023., 2024. un 2025. gadā) un līdz piedāvājuma iesniegšanas dienai vadījis vismaz vienu  Nolikuma 4.4.1.apakšpunktā minēto pasākumu.

/Grozīts ar iepirkumu komisijas 03.06.2026. lēmumu; protokols Nr.2026/6/2 /
	      Lai apliecinātu atbilstību, pretendents iesniedz piesaistītā speciālista (vai speciālistu) pieredzes aprakstu – aizpilda Nolikumam pievienoto 5.pielikumu, kurā tiek norādīta tikai informācija, kas attiecināma uz Nolikumā noteiktajām prasībām Latvijas delegācijas  vadītājam ārvalstī. Pieredzes aprakstā iekļauts apliecinājums par apņemšanos piedalīties pakalpojuma sniegšanā, ja ar attiecīgo pretendentu tiks noslēgts iepirkuma līgums.

	4.4.3. Pretendents iesniedz tehnisko piedāvājumu, atbilstoši iepirkuma nolikumam pievienotajai Tehniskajai specifikācijai (1.pielikums). 
	     Pretendents iesniedz tehnisko piedāvājumu, kurš atbilst Nolikuma Tehniskajai specifikācijai. 
    
     Pretendents tehniskajā piedāvājumā var piedāvāt papildus savu redzējumu un/vai pakalpojumus Iepirkumā paredzēto pakalpojumu izpildei. Ja iepirkumu komisija pretendenta papildus piedāvājumu atzīs par piemērotu, tad kā obligāta prasība tiks iekļauta Iepirkuma līgumā (vai tā pielikumos).
     
     Pretendents apskates/vizīšu objektiem, kas norādīti Nolikumam pievienotās Tehniskās specifikācijas 4.2.1. un 4.2.2. apakšpunktā, var piedāvāt papildus vēl 1(vienu) līdz 2(divus) apskates/vizīšu objektus katrā valstī, kuru apmeklējums saistāms ar konkrētās vizītes tēmu attiecīgajā valstī.
Piezīme: katrs papildus piedāvātais atbilstošais apskates objekts tiek  ņemts vērā izvēloties saimnieciski izdevīgāko piedāvājumu Iepirkumā.

	4.4.4. Lai apliecinātu atbilstību tehniskajām un profesionālajām spējām, pretendents var balstīties uz citu personu tehniskajām un profesionālajām iespējām, ja tas ir nepieciešams Iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda Pasūtītājam, ka tā rīcībā būs nepieciešamie resursi.
	Ja pretendents balstīsies uz citu personu tehniskajām un profesionālajām iespējām, pretendents iesniedz šo personu apliecinājumu vai vienošanos par nepieciešamo resursu nodošanu pretendenta rīcībā, pierādot Pasūtītājam, ka tā rīcībā būs nepieciešamie resursi. Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs Iepirkuma līguma izpildei tos pakalpojumus, kuru izpildei attiecīgās spējas ir nepieciešamas.





	4.5. Citi iesniedzamie dokumenti (ja attiecināmi).


	4.5.1. Personālsabiedrības līguma apliecināta kopija (ja piedāvājumu iesniedz personālsabiedrība).
	    Pretendents iesniedz, ja attiecināms


	4.5.2. Ja piedāvājumu iesniedz personu apvienība, kas nav personālsabiedrība, personu apvienības visu dalībnieku parakstīts dokuments (protokols, vienošanās, priekšlīgums, līgums vai cits dokuments) vai tā apliecināta kopija, kurā norādīts skaidrs personu apvienības dalībnieku pienākumu un tiesību sadalījums iespējamā slēdzamā Iepirkuma līguma izpildē un apņemšanās piedalīties Iepirkuma līguma izpildē.
	    Pretendents iesniedz prasīto dokumentu, ja attiecināms.
    
    Papildus tam pretendents iesniedz dokumentus, kas apliecina personu apvienības pārstāvības tiesības un dokumentus, kas apliecina personu apvienības apņemšanos piedalīties iepirkuma līguma izpildē un skaidri nosaka savstarpējās attiecības.



[bookmark: _heading=h.4d34og8][bookmark: _heading=h.2s8eyo1]4.6. Saimnieciski izdevīgākā piedāvājuma vērtēšanai (sk. 5.nodaļas punktus) tiks virzīti tie piedāvājumi, kas pilnībā atbildīs visām šinī nolikumā noteiktajām atlases (kvalifikācijas) prasībām (t.i., pretendenti būs iesnieguši visus prasītos dokumentus, to saturs pilnībā atbildīs izvirzītajām prasībām). Neatbilstošie piedāvājumi tālāk netiks vērtēti un šādu piedāvājumu pretendenti tika izslēgti no tālākas dalības Iepirkumā.

5. nodaļa. SAIMNIECISKI IZDEVĪGĀKĀ PIEDĀVĀJUMA VĒRTĒŠANA

5.1. Saimnieciski visizdevīgākā piedāvājuma vērtēšanas kritēriji:

	Kritērijs 
	Kritērija apraksts 
	Maksimālais punktu skaits kritērijam

	K1
	Pretendenta piedāvātā cena par pakalpojumu bez pievienotās vērtības nodokļa






	50

(konkrēto punktu aprēķinu skatīt Nolikuma 5.2. un 5.3. punktos)

	K2
	Pretendenta papildus piedāvātie Tehniskās specifikācijas prasībām atbilstošie apskates/vizīšu objekti -  1 līdz 2 objekti katrā vizītes valstī (maksimālais papildus objektu skaits – 4 objekti) ārpus obligāti noteiktajiem objektiem, kas norādīti Tehniskās specifikācijas 4.2.2. un 4.2.2. apakšpunktā. 
	8

(konkrēto punktu piešķiršanas nosacījumus skatīt Nolikuma 5.4. punktā)



5.2. Punkti par piedāvāto cenu bez pievienotās vērtības nodokļa par pakalpojumu kritērijā K1 tiek noteikti sekojoši:
         1)  lētākais piedāvājums saņem 50 punktus;
         2)  pārējiem piedāvājumiem punkti tiek noteikti pēc formulas:
                 P = Cz : Cp x N, kur 
                   P -  kritērija skaitliskais vērtējums (punkti) vērtējamajam piedāvājumam;
                   Cz - viszemākā piedāvātā cena;
                   Cp  - vērtējamā piedāvājuma cena;
                   N - maksimālais punktu skaits cenai (50).

5.3. Saņemto punktu skaits kritērijā K1 tiek noapaļots ne vairāk kā divus ciparus aiz komata (komats atdala veselu skaitli no daļskaitļa).

5.4.  Kritērijā K2 pretendents saņem 2 punktus par katru papildus piedāvāto atbilstošo objektu (skatīt Tehniskās specifikācijas 4.2.1. un 4.2.2. apakšpunktu pēdējos teikumus) katrā vizītes valstī, taču kopā ne vairāk kā 4 punkti par katru valsti.

5.5. Par saimnieciski visizdevīgāko piedāvājumu tiks atzīsts tas, kurš pēc visu punktu saskaitīšanas visos vērtēšanas kritērijos, saņems lielāko punktu kopskaitu kritērijos K1 un K2.


6. nodaļa. PIEDĀVĀJUMU SKATĪŠANA UN VĒRTĒŠANA.
PAKALPOJUMA SNIEDZĒJA (UZVARĒJUŠĀ PRETENDENTA) IZVĒLE

6.1. Pretendentu piedāvājumus skatīs un vērtēs Pasūtītāja izveidota pastāvīgā Komisija, vismaz 3 locekļu sastāvā vai pagaidu Komisija, ja pastāvīgās iepirkumu komisijas locekļu skaits būs nepietiekošs.

6.2. Piedāvājuma pārbaudi Komisija veic slēgtā sēdē bez pretendentu un/vai to pārstāvju klātbūtnes. 

6.3. Piedāvājumi tiek skatīti un vērtēti sekojošā kārtībā: 
1) piedāvājumu atvēršana, piedāvājumu noformējuma un iesniegto dokumentu (pēc fakta) pārbaude;
2) Finanšu piedāvājumu matemātiskā pārbaude un izvērtēšana (piezīmes: finanšu piedāvājumu matemātiska pārbaude var tikt veikta arī uzreiz pēc piedāvājumu atvēršanas; finanšu piedāvājumu matemātisku pārbaudi, t.sk., atkārtotu, Komisija var veikt jebkurā piedāvājumu izskatīšanas un vērtēšanas posmā);
3) iesniegto dokumentu (pretendenta piedāvājuma) un tajos iekļauto ziņu pārbaude; 
4) pakalpojuma sniedzēja (uzvarējušā pretendenta) izvēle atbilstoši saimnieciski izdevīgākajam piedāvājumam (finanšu piedāvājumam ar zemāko piedāvāto kopējo pakalpojuma cenu).

6.4. Komisija neizskata pretendenta piedāvājumu vai pārtrauc tā skatīšanu un vērtēšanu pilnībā, ja pretendents:
1) nav reģistrēts atbilstoši attiecīgās valsts normatīvo aktu prasībām; 
2) ir sniedzis nepatiesu informāciju savas kvalifikācijas novērtēšanai;
3) citos Nolikumā un normatīvos aktos paredzētos gadījumos.

6.5. Piedāvājuma atlases (kvalifikācijas) kritēriju pārbaudes laikā Komisija pārbauda, vai piedāvājuma noformējums atbilst Nolikuma 2.nodaļas punktu prasībām, un izvērtē, vai pretendenta iesniegtie dokumenti un saturs apliecina pretendenta atbilstību Nolikuma 4.nodaļas punktos vai apakšpunktos izvirzītajām prasībām.
Komisija kvalifikācijas atbilstības pārbaudi veic, pamatojoties uz pretendenta iesniegtajiem dokumentiem un Pasūtītāja rīcībā esošo informāciju, t.sk. izmantojot publiskās datubāzes.

6.6. Ja pretendents neatbilst Nolikumā noteiktajām prasībām, ja nav iesniegti visi prasītie dokumenti vai iesniegtie dokumenti neatbilst Nolikuma prasībām, Komisija atkarībā no konkrētajiem apstākļiem pieņem vienu no sekojošiem lēmumiem:
1) par piedāvājuma tālāku vērtēšanu, ņemot vērā samērīguma principu, Komisija ir tiesīga rakstveidā lūgt pretendentam paskaidrot tā iesniegtos dokumentus; Komisija nenoraida piedāvājumu formālu trūkumu dēļ, kas neietekmē iespēju to izvērtēt pēc būtības, un nerada nevienlīdzīgu attieksmi pret visiem Iepirkuma pretendentiem; 
2) Komisija, ņemot vērā iesniegto dokumentu trūkumu būtiskumu un/vai trūkumu ietekmi uz iespēju izvērtēt pretendenta atbilstību kvalifikācijas prasībām un/vai piedāvājumu pēc būtības, ir tiesīga pretendenta piedāvājumu tālāk nevērtēt un atzīt par kvalifikācijas prasībām neatbilstošu. 

6.7. Pretendentam ir pienākums, ja to pieprasa Komisija, izskaidrot piedāvājumā iekļauto informāciju. Ja Komisijai rodas jautājumi, Komisija iesniedz tos pretendentam, nosakot samērīgu termiņu atbildes sniegšanai.

6.8. Finanšu piedāvājuma vērtēšanas laikā Komisija pārbauda, vai tajā nav aritmētisku kļūdu. Aritmētisko kļūdu pārbaudi Komisija var veikt arī pēc piedāvājumu atvēršanas vai pārbaudot pretendenta iesniegtos dokumentus (pēc fakta). Ja Komisija konstatē šādas kļūdas, tā šīs kļūdas izlabo. Par kļūdu labojumu un Komisijas laboto piedāvājuma summu Pasūtītājs paziņo pretendentam, kura pieļautās kļūdas labotas. Vērtējot Finanšu piedāvājuma sadaļu, Komisija ņem vērā tās veiktos labojumus.

6.9. Pretendentam ir jāņem vērā, ka vajadzības gadījumā (nepamatoti lēta piedāvājuma aizdomu gadījumā vai neskaidrību gadījumā) pēc Komisijas pieprasījuma būs jāsniedz izmaksu pamatojums, skaidrojums vai detalizācija, vai citi pierādījumi.
Ja piedāvājums vai tā daļa šķiet nepamatoti lēts, Komisija rīkojas PIL 53. panta noteiktajā kārtībā. 

6.10.  [1] Pēc pretendentu piedāvājumu izvērtēšanas, Komisija, izvēlās vienu saimnieciski visizdevīgāko piedāvājumu, kurš izvērtēts atbilstoši 5.nodaļas punktu nosacījumiem – piedāvājums ar vislielāko piešķirto punktu skaitu. 
[2] Gadījumā, ja pēc saimnieciski visizdevīgākā piedāvājuma izvērtēšanas Komisija konstatēs, ka diviem vai vairāk pretendentiem ir vienāds punktu skaits, Komisija izvēlēsies tā pretendenta piedāvājumu, kurš piedāvājis pakalpojumus sniegt par lētāku kopējo cenu bez pievienotās vērtības nodokļa.

6.11. Ja Iepirkumā nebūs pieteicies neviens pretendents, Iepirkums tiks izbeigts bez rezultāta. 
Ja neviens pretendents nebūs izpildījis Nolikumā paredzētās pretendentu atlases (kvalifikācijas) prasības, Iepirkums tiks izbeigts bez rezultāta.

7. nodaļa. LĪGUMA SLĒGŠANAS TIESĪBU PIEŠĶIRŠANA

7.1. Pretendentam, kurš izvēlēts atbilstoši Nolikuma 6.10.punkta pirmajai daļai vai otrajai daļai (ja attiecināms), Komisija piešķir Iepirkuma līguma slēgšanas tiesību iespējamību.

7.2. Par Nolikuma 7.1.punktā minēto pretendentu Komisija pārliecinās vai uz to neattiecas Nolikuma 3.nodaļas punktos noteiktie izslēgšanas nosacījumi. 

7.3. Gadījumā, ja Komisija konstatējusi, ka uz Nolikuma 7.1.punktā minēto pretendentu ir attiecināmi Nolikuma 3.nodaļas punktos noteiktie izslēgšanas nosacījumi, šis pretendents tiek izslēgts no tālākas dalības Iepirkumā. Šādā gadījumā Iepirkuma līguma slēgšanas tiesību iespējamību Iepirkuma komisija piešķir pretendentam ar piedāvāto nākošo saimnieciski izdevīgāko piedāvājumu. 

7.4. Nolikuma 7.1.punktā minētajam pretendentam Komisija piešķir līguma slēgšanas tiesības, ja Komisija konstatējusi, ka uz to nav attiecināmi Nolikuma 3.nodaļas punktos noteiktie izslēgšanas nosacījumi. 
 
7.5.  Gadījumā, ja Iepirkumā būs pieteicies tikai viens pretendents un  tas pilnībā atbildīs visām Nolikuma prasībām, iepirkumu komisija šim pretendentam sākotnēji piešķirs Iepirkuma līguma slēgšanas tiesību iespējamību bez saimnieciski izdevīgākā piedāvājuma vērtēšanas. Ja šim  pretendentam pēc papildus pārbaudēm netiks konstatēti izslēgšanas nosacījumi, kas norādīti Nolikuma 3.nodaļas punktos, Iepirkuma līguma slēgšanas tiesības attiecīgajā Iepirkuma daļā tiks piešķirtas šim vienīgajam pretendentam.

7.6. Pasūtītājs ne vēlāk kā 3 (trīs) darba dienu laikā pēc lēmuma pieņemšanas par līguma slēgšanas tiesību piešķiršanu Iepirkumā, informē visus pretendentus par izraudzīto (uzvarējušo) pretendentu Iepirkumā, kā arī savā EIS pircēja profilā nodrošina brīvu un tiešu elektronisku pieeju Komisijas lēmumam par Iepirkuma rezultātiem.  

7.7. Komisija ir tiesīga pārtraukt Iepirkumu jebkurā tā stadijā un neslēgt Iepirkuma līgumu, ja tam ir objektīvs pamatojums.

8. nodaļa. LĪGUMA SLĒGŠANAS KĀRTĪBA

8.1. Iepirkuma Līgums tiks slēgts ar pretendentu, kuram Komisija, būs piešķīrusi Iepirkuma līguma slēgšanas tiesības (uzvarējušais pretendents).   

8.2. Iepirkuma Līgums tiek slēgts ne agrāk kā nākamajā darbdienā pēc PIL 60.panta 7.daļā noteiktā nogaidīšanas termiņa beigām. 
Iepirkuma līguma noslēgšanai var neievērot nogaidīšanas terminu, ja vienīgajam Iepirkuma pretendentam tiek piešķirtas iepirkuma līguma slēgšanas tiesības un nav pretendentu, kas būtu tiesīgi iesniegt iesniegumu PIL 68. pantā noteiktajā kārtībā.
Šī punkta otrajā daļā minētais nosacījums attiecināms arī uz gadījumu, ja pretendents atteicies no tālākas dalības Iepirkumā, ka rezultātā Iepirkumā paliek tikai viens pretendents.

8.3. Iepirkuma līgumu ar uzvarējušo pretendentu sagatavo Pasūtītājs, atbilstoši Nolikuma 6.pielikumam un uzvarējušā pretendenta piedāvājumam. Iepirkuma līguma tekstam var būt papildinājumi un precizējumi salīdzinoši ar Nolikuma 6.pielikuma līguma projektu sekojošos gadījumos: 1) ir konstatētas gramatiskas, stila vai redakcionālas kļūdas Iepirkuma līguma projektā; 2) līgums tiek papildināts vai precizēts atbilstoši uzvarējušā pretendenta piedāvājumam Iepirkumā un ierosinājumiem 3)Iepirkuma līguma projekta nosacījums neatbilst normatīvajiem aktiem; 4)Iepirkuma līguma projekta punkti neatbilst pretendenta statusam Iepirkumā (piem., pretendents nav piesaistījis apakšuzņēmējus), 5) citi punkti, kas neietekmē līguma priekšmetu, izpildes termiņus, tiesības prasīt līgumsoda samaksu kavējuma dēļ. Slēdzamajā līgumā var tikt veikti grozījumi, kas pilnveido vai precizē Iepirkuma līguma projektā ietvertos iespējamos neskaidros vai kļūdainos nosacījumus.

8.4. [1] Sagatavoto Iepirkuma līguma projektu ar uzvarējušo pretendentu Pasūtītājs iesniedz vai nosūta izskatīšanai Izpildītājam uz tā piedāvājumā norādīto korespondences adresi vai arī piedāvājumā norādīto e-pastu vai arī oficiālo e-adresi. 
[2] Līguma projekts uzvarējušajam pretendentam jāizskata un jādod ziņa par tā izskatīšanu 5 (piecu) darba dienu laikā no saņemšanas dienas.
[3] Ja izvēlētais/uzvarējušais pretendents uzskata, ka līguma projekts ir neatbilstošs vai tajā ir kļūdas, tai pašā 5 (piecu) darba dienu termiņā pretendentam jāsniedz, ja tādi būs: 1) pamatoti iebildumi par tiem Iepirkuma līguma projekta un tā pielikuma – Tehniskās specifikācijas nosacījumiem, kurus neparedzēja Nolikums, 2) līguma projekta labojumu (t.sk. iespējamo gramatisko u.c. kļūdu), grozījumu un/vai papildinājumu piedāvājumi. Ja minētajā termiņā līguma projekta variantu uzvarējušais pretendents neizskata nesniedz informāciju par līguma projekta akceptu vai arī nesniedz Pasūtītajam iebildumus un/vai piedāvājumus par iespējamiem papildinājumiem, grozījumiem vai labojumiem, Pasūtītājam ir tiesības uzskatīt, ka pretendents ir atteicies slēgt Iepirkuma līgumu.
[4] Pasūtītājs sniedz atbildi pretendentam par pretendenta izteikto piedāvājumu un/vai iebildumu pamatotību un sagatavo nākošo vai galīgo (Pasūtītāja parakstītu) Iepirkuma līguma variantu, kuru iesniedz uzvarējušajam pretendentam izskatīšanai un/vai parakstīšanai vienā no šī punkta ([1] daļā minētajiem veidiem. 
[5] Līguma projekta nākošais variants izvēlētajam/uzvarējušajam pretendentam jāizskata un jādod atbilde Pasūtītājam 2(divu) darba dienu laikā. Līguma projekta gala variants (Pasūtītāja parakstītais) uzvarējušajam pretendentam jāparaksta 1 (vienas) darba dienas laikā no saņemšanas dienas.
[6] Pusēm savstarpēji papildus iepriekš vienojoties (e-pasta sarakste), Iepirkuma līgumu puses paraksta ar drošu elektronisko parakstu, kas satur laika zīmogus. 
[7] Fiziski parakstāmam līgumam puses paraksta katru iepirkuma līguma lapu, tai skaitā katru Iepirkuma līgumam pievienotā pielikuma lapu; tas pats attiecināms uz varbūtējiem grozījumiem Iepirkuma līgumā. Izņēmums no iepriekš teiktā ir tad, ja viens izdrukāts dokuments (līgums kopā ar pielikumiem vai arī līgums atsevišķi un pielikumi atsevišķi) tiek cauršūti ar auklu tādā veidā, kas nepieļauj to atdalīšanu, t.i., uz cauršūtā dokumenta pēdējās lapas aizmugures cauršūšanai izmantojamā aukla nostiprināta ar pārlīmētu lapu, uz kuras norādīts dokumenta cauršūto lapu skaits un uz kuras parakstās abu līdzēju likumiskie vai pilnvarotie pārstāvji, kā arī tiek uzlikts pušu zīmoga/spiedoga nospiedums (ja tāds ir līdzēja rīcībā). 
[8] Ja šī punkta [5] daļā minētajos termiņos Iepirkuma līguma projekta nākošo variantu pretendents neizskata un nedod atbildi Pasūtītājam vai arī līguma projekta gala variantu pretendents neparaksta un neiesniedz (nenosūta) Pasūtītājam, Pasūtītājam ir tiesības uzskatīt, ka pretendents ir atteicies slēgt Iepirkuma līgumu. 
[9] Izskatāmie Iepirkuma līguma projektu varianti un/vai iebildumi, priekšlikumi par Iepirkuma līguma projektu vai arī atbildes uz iebildumiem tiek uzskatīti par saņemtiem (minētais vienlaikus attiecināms uz jebkuru Pasūtītāja un pretendenta saraksti):
1) nākošajā darba dienā pēc to nosūtīšanas uz Pasūtītāja vai pretendenta e-pastu vai officiālajām e-adresēm,
2) dienā, kad adresāts tos saņēmis ar kurjera starpniecību vai iesniegti personiski adresātam,
3) septītajā dienā pēc iesniegšanas nosūtītāja pasta nodaļā, izņemot gadījumus, kad ir pierādījumi, ka adresāts tos saņēmis agrāk.

8.5. Ja Iepirkuma uzvarētājs atsakās no Iepirkuma līguma noslēgšanas vai neizdara to Nolikuma 8.4.punkta apakšpunktos noteiktajos termiņos, Komisija ir tiesīga pieņemt vienu no sekojošiem lēmumiem:
1) slēgt Iepirkuma līgumu ar nākamo pretendentu, kuram ir saimnieciski izdevīgākais piedāvājums pēc sākotnēji izraudzītā (uzvarējušā) pretendenta taču pirms tam par šo pretendentu veicot pārbaudes, atbilstoši Nolikuma 3.1.punkta nosacījumiem; 
2) pārtraukt Iepirkumu, neizvēloties nevienu piedāvājumu, ja nav pretendentu, kas varētu vai būtu tiesīgi sniegt pakalpojumu.

8.6. Ja par uzvarējušo pretendentu atzīta piegādātāju apvienība, tās pienākums ir 10 (desmit) dienu laikā, skaitot no dienas, kad Pasūtītājs ir tiesīgs slēgt Iepirkuma līgumu, pēc savas izvēles izveidoties atbilstoši noteiktam juridiskam statusam vai noslēgt sabiedrības līgumu.

8.7. Pasūtītājs ne vēlāk kā 10 (desmit) darba dienu laikā pēc tam, kad stājas spēkā Iepirkuma līgums vai tā grozījumi, savā EIS pircēja profilā ievieto attiecīgi Iepirkuma līguma un/vai tā grozījumu tekstu, atbilstoši normatīvajos aktos noteiktajai kārtībai, ievērojot komercnoslēpuma aizsardzības prasības. Iepirkuma līguma un tā grozījumu teksts ir pieejams Pasūtītāja pircēja profilā visā Iepirkuma līguma darbības laikā, bet ne mazāks par PIL 40. panta piektajā daļā iepirkuma dokumentācijai noteikto glabāšanas laiku.

8.8. Pasūtītājs ne vēlāk kā 10 (desmit) darba dienu laikā pēc tam, kad noslēgts Iepirkuma līgums vai pieņemts lēmums par Iepirkuma izbeigšanu vai pārtraukšanu, sagatavo un publikāciju vadības sistēmā publicē informatīvu paziņojumu par sociālajiem un citiem īpašiem pakalpojumiem – paziņojumu par līguma slēgšanas tiesību piešķiršanu, atbilstoši PIL 32.panta 2.daļas noteikumiem.

8.9. Pasūtītājs ne vēlāk kā 5 darbdienu laikā pēc iepirkuma līguma izpildes papildina līgumu reģistra ierakstu, kas izveidots Iepirkumu uzraudzības Biroja tīmekļvietnē, ar PIL 60.1 panta 2.daļā noteikto informāciju. 

8.10. Ja kāds no Nolikuma noteikumiem ir pretrunā ar spēkā esošiem normatīviem aktiem, tiek piemēroti attiecīgā spēkā esošā normatīvā akta noteikumi.


Nolikumam ir 6 (seši) pielikumi:
1. pielikums  - Tehniskā specifikācija; 
2. pielikums  - Pieteikums dalībai iepirkumā;
3. pielikums  - Finanšu piedāvājums;
4. pielikums  - Pretendenta pieredzes apraksta forma;
5.pielikums   - Specialista pieredzes apraksta forma
6. pielikums  - Iepirkuma līguma projekts. 

       ZPR Iepirkumu komisijas priekšsēdētāja Santa Ozola

(dokuments parakstīts ar drošu elektronisko parakstu, kas satur laika zīmogu)

